text: Kvinde død efter brand 
  05 marts 2018 kl. 15.42
  En kvinde blev fredag fløjet til Rigshospitalet efter brand i Augustenborg. Nu oplyser Sydjyllands Politi, at hun er død. 
  En 56-kvinde er nu død efter sine kvæstelser fra en brand fredag formiddag. 
  Hun blev fløjet til Rigshospitalets brandsårsafdeling i kritisk tilstand efter en brand i en to-etagers ejendom på Louisegade 30 i Augustenborg.
  Kvindens pårørende er underrettet, og hun vil blive obduceret i nær fremtid.
  En 55-årig mand blev lettere kvæstet og kom til behandling på det lokale sygehus, og en hund måtte aflives af en dyrlæge som følge af skader i forbindelse med branden.
  Syd- og Sønderjyllands Politi efterforsker stadig årsagen til branden.
  Kvinde død på Rigshospitalet, hvor hun var indlagt, efter brand i Augustenborg #politidk https://t.co/BNMCOtjaHT
  
  
  